CELEX: 32006D0328
Language: lv
Date: 2006-05-04 00:00:00
Title: 2006/328/EK: Komisijas Lēmums ( 2006. gada 4. maijs ), ar ko groza Lēmumu 2006/274/EK par dažiem aizsargpasākumiem saistībā ar klasisko cūku mēri Vācijā  (izziņots ar dokumenta numuru K(2006) 1897)   (Dokuments attiecas uz EEZ)

5.5.2006   
            
            
               LV
            
            
               Eiropas Savienības Oficiālais Vēstnesis
            
            
               L 120/25
            
         
      KOMISIJAS LĒMUMS
   
   (2006. gada 4. maijs),
   ar ko groza Lēmumu 2006/274/EK par dažiem aizsargpasākumiem saistībā ar klasisko cūku mēri Vācijā
   (izziņots ar dokumenta numuru K(2006) 1897)
   (Dokuments attiecas uz EEZ)
   (2006/328/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
   tā kā:
   
               (1)
            
            
               Vācijā ir konstatēti klasiskā cūku mēra uzliesmojumi.
            
         
               (2)
            
            
               Komisijas 2006. gada 6. aprīļa Lēmums 2006/274/EK par dažiem aizsargpasākumiem saistībā ar klasisko cūku mēri Vācijā un par Lēmuma 2006/254/EK atcelšanu (2) tika pieņemts, lai turpinātu un paplašinātu pasākumus, ko Vācija veikusi atbilstīgi Padomes 2001. gada 23. oktobra Direktīvai 2001/89/EK par Kopienas pasākumiem klasiskā cūku mēra kontrolei (3).
            
         
               (3)
            
            
               Pamatojoties uz Vācijas sniegto jauno epidemioloģisko informāciju, maksimālais cūku uzturēšanās ilgums izcelsmes saimniecībā no 45 dienām jāsamazina līdz 30 dienām.
            
         
               (4)
            
            
               Tādēļ attiecīgi jāgroza Lēmums 2006/274/EK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2006/274/EK groza šādi.
   
               1)
            
            
               Lēmuma 1. panta 2. punkta b) apakšpunktu aizstāj ar šādu tekstu:
               
                           “b)
                        
                        
                           transportēt vaislas cūkas un nobarojamās cūkas uz saimniecību ārpus Vācijas, ja transportlīdzekļi, ko izmanto cūku pārvadāšanai, atbilst 6. panta 2. punkta a) apakšpunkta prasībām un ja cūkas ir uzturējušās vienā saimniecībā vismaz 30 dienas vai kopš dzimšanas, ja to vecums ir mazāks par 30 dienām, un ja:
                           
                                       i)
                                    
                                    
                                       minētā saimniecība atrodas ārpus I pielikumā uzskaitītajiem apgabaliem;
                                    
                                 
                                       ii)
                                    
                                    
                                       minētā saimniecība nav saņēmusi dzīvu cūku sūtījumus 30 dienu laikposmā tieši pirms cūku nosūtīšanas datuma;
                                    
                                 
                                       iii)
                                    
                                    
                                       šajā saimniecībā saskaņā ar Lēmuma 2002/106/EK pielikuma IV nodaļas D daļas 2. punktu veikto klīnisko pārbaužu rezultāts ir negatīvs.”
                                    
                                 
                     
         
               2)
            
            
               Lēmuma 2. panta 1. punkta b) apakšpunktu aizstāj ar šādu tekstu:
               
                           “b)
                        
                        
                           no I pielikuma B daļā uzskaitītajiem apgabaliem uz citiem Vācijas apgabaliem netiek veikti nekādi cūku sūtījumi, izņemot gadījumus, kad pārvadā:
                           
                                       i)
                                    
                                    
                                       kaušanai paredzētas cūkas uz kautuvi tūlītējai kaušanai, ar noteikumu, ka cūkas ir no vienas saimniecības;
                                    
                                 
                                       ii)
                                    
                                    
                                       vaislas un nobarojamās cūkas uz saimniecību, ja cūkas ir atradušās vienā saimniecībā vismaz 30 dienas vai kopš dzimšanas, ja to vecums ir mazāks par 30 dienām, un
                                       
                                                   —
                                                
                                                
                                                   ja minētā saimniecība nav saņēmusi dzīvu cūku sūtījumus 30 dienu laikposmā tieši pirms cūku nosūtīšanas datuma un
                                                
                                             
                                                   —
                                                
                                                
                                                   ja šajā saimniecībā saskaņā ar Lēmuma 2002/106/EK pielikuma IV nodaļas D daļas 2. punktu veikto klīnisko pārbaužu rezultāts ir negatīvs.”
                                                
                                             
                                 
                     
         
               3)
            
            
               Lēmuma 2. panta 2. punkta b) apakšpunktu aizstāj ar šādu tekstu:
               
                           “b)
                        
                        
                           uz saimniecību, kas atrodas I pielikumā uzskaitītajos apgabalos, ja cūkas vismaz 30 dienas vai kopš dzimšanas, ja to vecums ir mazāks par 30 dienām, ir atradušās vienā saimniecībā, ja:
                           
                                       i)
                                    
                                    
                                       minētā saimniecība nav saņēmusi dzīvu cūku sūtījumus 30 dienu laikposmā tieši pirms cūku nosūtīšanas datuma;
                                    
                                 
                                       ii)
                                    
                                    
                                       minētajā saimniecībā saskaņā ar Lēmuma 2002/106/EK pielikuma IV nodaļas D daļas 2. punktu veikto klīnisko pārbaužu rezultāts ir negatīvs.
                                    
                                 Vācijas iestādes reģistrē iepriekš minēto pārvietošanu un nekavējoties informē Komisijas Pārtikas aprites un dzīvnieku veselības pastāvīgo komiteju par pārvietošanu no saimniecības, kas atrodas I pielikuma A daļā uzskaitītajos apgabalos uz saimniecību, kas atrodas I pielikuma B daļā uzskaitītajos apgabalos.”
                        
                     
         
               4)
            
            
               Lēmuma 6. pantu aizstāj ar šādu tekstu:
               “6. pants
               Dalībvalstis nodrošina, ka cūku pārvadāšanai Vācijā izmantotus transportlīdzekļus vai transportlīdzekļus, kas ir iebraukuši kādā Vācijas saimniecībā, kurā tiek turētas cūkas, iztīra un dezinficē divreiz pēc pēdējā pārvadājuma, pirms šos transportlīdzekļus var lietot cūku pārvadāšanai ārpus Vācijas.”
            
         2. pants
   Šis lēmums ir adresēts dalībvalstīm.
   
      Briselē, 2006. gada 4. maijā
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 224, 18.8.1990., 29. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2002/33/EK (OV L 315, 19.11.2002., 14. lpp.).
   
      (2)  OV L 99, 7.4.2006., 36. lpp. Lēmumā jaunākie grozījumi izdarīti ar Lēmumu 2006/306/EK (OV L 113, 27.4.2006.).
   
      (3)  OV L 316, 1.12.2001., 5. lpp. Direktīvā grozījumi izdarīti ar 2003. gada Pievienošanās aktu.